google/wiki40b huggingface dataset:
Norgesmesterskapet i ishockey for gutter 19 år

Norgesmesterskapet i ishockey for gutter 19 år er en årlig ishockeyturnering for juniorlag, som først ble premiert med Erik Sture Larres pokal i 1984. Pokalen, aksje i evigvarende trofé, ble til og med 1997 tildelt vinneren av Eliteserien junior (Eliteseriemester). Fra og med 1998 ble pokalen tildelt vinneren av NM eldre junior (Norgesmester). Siden 2008/09-sesongen har turneringen blitt betegnet som NM U19.
Ungdommens råskap

Handling

Filmen følger elever ved 10. trinn på Hauketo skole ved utkanten av Oslo de siste månedene før eksamen.
Hovedpersoner:
Ahmad, Anne-Lise, Cristin, Tore Fagerhus, Kazim, Mikal, Nina, Tosif og Erik Thoresen
Potlatch

Potlatch er en tradisjonell fest med gaveutveksling hos amerikanske urfolk og stammefolk eller indianere i det nordvestre USA og Canada (Seattle og nordover inn i Britisk Columbia), hvor det fungerte som det økonomiske system. Sosial status ble manifestert gjennom gaver av verdifull eiendom. Potlatch-ritualet er en sentral del i disse folkegruppenes kultur, og har vært gjenstand for studier blant mange sosialantropologer.
Betegnelsen «Potlatch» kommer fra sjargong i chinookansk språk i betydningen «å gi bort» eller «en gave», opprinnelige fra ordet paɬaˑč i nuu-chah-nulth-språket, å gi en seremoniell gave i en potlatch.
«Potlatch» var også tittel på et tidsskrift utgitt av de franske lettristene på 1950-tallet, der man refererte til denne typen gaveøkonomi som et utopisk ideal for hele samfunnet.
Olympus

Olympus Corporation er et japansk teknologiselskap som spesialiserer seg på optikk, elektronikk og finmekanikk. Selskapet ble stiftet i oktober 1919, og i juni 2011 hadde det ca. 
35 000 ansatte.

Historie

Olympus ble startet i Japan i 1919 under navnet Takachiho Seisakusho. Selskapet hadde ett mål: å produsere Japans første mikroskop. På bare ett år greide det å gjennomføre dette målet, og i 1921 hadde det allerede begynt å bruke Olympus som navn. I 1935 hadde det åpnet et forskningssenter for optikk som var i verdensklasse, og i 1950 bygget de verdens første gastrokamera.
Femte generationen

Handling

En superdatamaskin på et sykehus, 4042, begynner på egen hånd å manipulere med gravide kvinners fostre og dataspesialister kjemper for å stanse den. Maskinen viser sig å være særskilt interessert i 18-årige Jens. Når dataspesialistene forsøker å kutte bort kraftforsyningen øker dens interesse for gutten. Maskinen går inn i Jens' nervesystem og sammen flykter de fra sykehuset. Deres ferd går til rakettoppskytingsfeltet Esrange i Kiruna hvor man nettopp skal til å sende en sonde ut i rommet.
Bevisbyrde

Bevisbyrde er et ansvar som påhviler den som i retten fremsetter påstand om at det foreligger et bestemt faktisk forhold. Påstanden kan også gjelde skyld hos en tiltalt i straffesak eller skadevolder i en erstatningssak. Dersom påstanden ikke kan sannsynliggjøres i tilstrekkelig grad, kan retten ikke legge påstanden til grunn. Bevisbyrde er således risikoen for at dommeren vurderer en framsatt påstand negativt.
Bevisbyrdereglene er de prosessuelle regler som avgjør hvem som må bevise for eksempel at en faktisk påstand skal legges til grunn. I sivile saker påhviler bevisbyrden hver av partene. I straffesaker er det påtalemyndigheten som har bevisbyrden for tiltaltes straffeskyld.
Erling Moe (fotballtrener)

Trenerkarriere

Moe var hovedtrener i Træff fra 1999 til 2002. Under Moes periode i Træff laget i 2. divisjon, nivå 3 i norsk fotball, men rykket ned til 3. divisjon under hans siste sesong som trener i klubben. Moe ble deretter en del av trenerteamet i Molde Fotballklubb i 2005, hvor han har vært ansatt siden, med unntak av andre halvdel av 2011-sesongen da han tok over hovedtreneransvaret i Kristiansund Ballklubb. 7. august 2015 tok han over som hovedtrener i Molde etter at Tor Ole Skullerud fikk sparken. Han ble ansatt som midlertidig hovedtrener inntil klubben hadde funnet en ny hovedtrener. Ole Gunnar Solskjær tok jobben 21. oktober 2015, og Moe returnerte til sine tidligere oppgaver som assistent. I desember 2018 tok Moe igjen over som hovedtrener på midlertidig basis da Solskjær forlot klubben for å bli midlertidig manager i Manchester United. 29. april 2019, ble det klart at Solskjær ikke kom til å returnere og Moe signerte kontrakt som Moldes hovedtrener ut 2020-sesongen.
Phone Joan

Phone Joan er et norsk rockeband fra Oslo. Gruppen består av Carina Frantzen (vokal), Randi Gudmundsen (bass og vokal), Rikard Haugen (gitar og vokal) og Elisabeth Nesset (trommer og vokal). Bandet ble dannet i 2008. 
Siden 2012 har Phone Joan jobbet tett med produsent Vance Powell.
Venusberg

Venusberg er den norske betegnelsen for det fremspringende, hårbekledte partiet mellom den nedre maveregionen og kjønnsorganene, ovenfor den såkalte skambuen hos kvinner. Det oppstår på grunn av skambenets posisjon og fettlaget utenpå. Den latinske betegnelsen mons pubis kan gjelde for begge kjønn og mons veneris kun for kvinner.
Venus var den romerske kjærlighetsgudinnen og symboliserete også skjønnhet.
Golden Spike National Historical Park

Golden Spike National Historical Park er et amerikansk nasjonalhistorisk sted som ligger på Promontory Summit, nord for Great Salt Lake i Utah. Den nærmeste byen er Brigham City, om lag 51 kilometer øst-sørøst for området.
Det markerer det sted hvor den første transkontinentale jernbanen ble fullført, der Central Pacific Railroad og Union Pacific Railroad møttes den 10. mai 1869. Den endelige skjøting av skinnene som strekker seg over hele kontinentet ble foretatt ved å drive en seremoniell gullspiker ned i svillen.

Bakgrunn

Golden Spike National Historic Site omfatter et område på 2 735 acre (1 007 mål. Årlig kommer vel 50 000 besøkende. Stedet ble godkjent som National Historic Site (2. april 1957 under ikke-føderal eierskap. Det ble autorisert for føderal eierskap og administrasjon av av Kongressen 30. juli 1965.
I 1978 ble en generell master plan for området vedtatt med mål om å vedlikeholde stedets naturskjønne attributter så nært som mulig til sitt utseende og egenskaper i 1869.
I 2006 ble et forslag fremmet for Board on Geographic Names om å endre navnet på den 6,1 meter høye kalksteinsbuen på stedet fra Chinaman's Arch, til ære de kinesiske jernnbanearbeidere som bygget banen, til Chinese Arch. (Selv om navnet er offisielt, blir det opprinnelige navnet fortsatt brukt).
Kabaddi under Asialekene 2014

Kabaddi under Asialekene 2014. Kabaddi var en av flere sporter under de 17. Asialekene som ble arrangert i Incheon i Sør-Korea. Kabadditurneringene, en for menn og en for kvinner, ble avviklet 28. september til 3. oktober. De tapende semifinalistene fikk bronsemedaljer.
Nordkjoselva

Elvas løp

Nordkjoselva har utspring fra Tamokvatnet (263 moh.), som ligger midt i Tamokdalen, like ved vannskillet mot Målselva. Elvas fjerneste tilløp er imidlertid sideelva Tverrelva, som kommer inn fra vest en knapp kilometer nedstrøms fra Tamokvatnet. Tverrelvas øverste kilde ligger i skaret mellom Oksetinden (1 301 moh.) og Kjempetinden (1 126 moh.). Elva, som her kalles Oksetindelva, renner først bratt mot sør ned til Tverrelvdalen og samløp med Tverrelva, som fortsetter mot sørøst videre ned til Tamokdalen og Nordkjoselva. Fra Tamokvatnet renner elva mot nordøst, i et rolig og meanderende løp i den flate og vide dalbunnen, som med unntak av noen få gårdsbruk er uten bebyggelse. Etter samløpet med Postdalselva snur elva mot nord-nordvest. Dalen smalner her kraftig inn og får mere preg av juv, og elva blir også striere og danner her den rundt tyve meter høye Stordalsfossen.
Ved Øvergård renner elva ut på Balsjordeidet og snur mot vest. På strekningen ned til munningen har elva et jevnt fall, bare avbrutt av enkelte strykpartier. I motsetning til den ville Tamokdalen er Balsfjordeidet et kulturlandskap og en stor del av dalbunnen består av dyrket mark. Den største sideelva, Bruelva (Bomstadelva), kommer inn fra nord bare to kilometer før munningen, mens Kjusakdalelva kommer inn fra sør fire kilometer lengre opp i dalen. Elva munner ut i Balsfjorden ved tettstedet Nordkjosbotn. Europavei 6 følger vassdraget på Balsfjordeidet, mens fylkesvei 87 går langs elva i Tamokdalen.

Vassdragsvern

Vassdraget ble vernet mot kraftutbygging i Verneplan III for vassdrag i 1986. Vernet ble begrunnet med at vassdraget er viktig del av et glasialt formet landskap med relativt høye fjell, bratte dalsider og dalbunner fylt med løsmasser, samt et stort naturmangfold knyttet til elveløpsformer, skredformer, geomorfologi, landformer, botanikk og vannfauna. At vassdraget er viktig for friluftsliv ble også anført som en grunn.
Ved munningen av elva ligger Nordkjosbotn naturreservat.
Knokejern

Oppbygning

Knokejern er bygd opp av fire ringer som man trær på fingrene med en metallbøyle som man har inne i hånden. Noen knokejern har pigger eller tagger. Det fins også knokejern som er lagd i gummi, slik at det skal gjøre mindre skader.
Córdoba (Argentina)

Córdoba er delstatshovedstad i provinsen Córdoba i Argentina. Den har om lag  1 350 000 innbyggere, og er dermed den nest største byen i landet. 
Byen er sentrum i det mest produktive jordbruksområdet i Argentina og ble etablert i 1573 av Jerónimo Luis de Cabrera, som kalte den opp etter Córdoba, Spania.
Knud Brahe

Knud Ottesen Brahe (født 24. august 1555 på Aalborghus, død 3. februar 1615) var en dansk adels- og lensmann.
Han var sønn av riksråd Otte Thygesen Brahe og Beate Clausdatter Bille, og dermed en yngre bror til astronomen Tycho Brahe. Som mange andre danske adelsmenn, fikk han sin militære utdannelse i Nederlandenes frihetskrig, hvoretter han var hoffsinde hos Frederik II. På grunn av et kjærlighetsforhold til adelsdamen Sophie Mormand måtte han igjen i noen år søke utenlands, hvor han blant annet lot seg immatrikulere ved Universitetet i Padova (1579). Han ble siden munnskjenk hos kong Frederik, for deretter i 1589 å bli lensmann på Aarhusgaard og i 1602-15 på Bygholm. Han deltok i Kalmarkrigen som rittmester, og gjorde seg bemerket under fektningen ved Varberg 21. september 1611.
Da broren Jørgen Ottesen Brahes sønn Tønne i 1611 falt under Kalmarkrigen, arvet han Tostrup slott i Skåne. I 1592 oppførte han den vakre hovedbygningen på Engelsholm i Jylland, som hans bror Tycho skal ha tegnet. Som medeier hadde han også sin søster Sophie Brahes forlovede, alkymisten Erik Lange (Margrethe bror), hvilket pga. Eriks konstante pengemangel gav ham en del bryderier. Han bevarte dog et godt forhold til sine søsken Tycho og Sophie, også etter at resten av familien hadde slått hånden av dem.

Ekteskap

I 1584 hadde han ektet Margrethe Eriksdatter Lange til Engelsholm som var enke etter Jens Kaas til Gudumlund. Hun var en lærd dame, som især ble bekjent for oversettelse av franske, reformerte gudelige bøker. Ekteskapet forble barnløst.
Knud og Margrethe ligger begravet i krypten under Margrethe Langes kapell i Nørup kirke i nærheten av Vejle. Deres initialer er innsatt som murankre utvendig på kirkens sydmur.
Shuocheng

Shuocheng (kinesisk: 朔城区; pinyin: Shuòchéng Qū) er et distrikt i byprefekturet Shuozhou nord i provinsen Shanxi i Folkerepublikken Kina.
Det har et areal på 1 793 km² og teller 380 000 innbyggere.
Distriktet var tidligere et fylke, og het da Shuo (Shuoxian 朔县).
EM i ryttersport 2017 - Dresur Grand prix lag

EM i ryttersport ble arrangert i Gøteborg fra 21 til 27 august 2017. Lagkonkurransen i Dresur Grand prix gikk på Nya Ullevi tirsdag 22 og onsdag 23 august 2017.
Lagene kunne stille inntil 4 ryttere hver, 2 red på tirsdag og 2 på onsdag. De lag som stilte med 4 ryttere strøk resultatet til dårligste rytter.
Svømming under Middelhavslekene 1971

Svømming under Middelhavslekene 1971. Svømming var en av flere sporter under de sjette middelhavslekene ble arrangert i İzmir i Tyrkia i perioden 6. til 17. oktober 1971. Det var sjette gangen som svømming var med på programmet under Middelhavslekene. Det ble konkurrert i tjueto øvelser, femten for menn og sju for kvinner. Italia ble beste nasjon med fjorten gullmedaljer foran Spania med seks.
Seiichi Sakiya

Japans herrelandslag

Seiichi Sakiya spilte 3 landskamper for Japans herrelandslag.
Neolucanus giganteus

Utseende

En stor (44-69 millimeter) og bred, blank, svart hjortebille. Hannens kjever er forholdsvis lange, tydelig lengre enn hodet, nokså rette med en oppstående tann på oversiden og en kam av fine tenner i spissen. Hodet har et vinklet framspring under og foran hvert fasettøye. Pronotum er avrundet, stort og bredt, kraftig innsnevret bakerst. Dekkvingene er nokså jevnbrede, litt innsunkne på sidene foran, beina er svarte. Hunnen ligner hannen bortsett fra at kjevene ikke er like forstørrede, kroppsformen er litt bredere.

Utbredelse

Arten er utbredt i Thailand, Laos, Vietnam og det sørlige Kina.
Sanatan Mandir Sabha

Sanatan Mandir Sabha er en organisert gruppe av hinduer i Norge. Sanatan Mandir Sabha er også navnet på hindutempelet i Slemmestad, som er et senter for medlemmene. Trossamfunnet ble organisert i 1986 og registrert hos fylkesmannen i Buskerud i 1988. 
Sanatan Mandir Sabha er i vekst, medlemstall var 680 i 2007 og i 2014 har økt til 1580 registrerte medlemmer.
Holmengrå (Sør-Orknøyene)

Holmengrå eller Grey Island er en øy 0,6 nautiske mil sør for Michelsenøya og 1 nautisk mil vest for sørdelen av Fredriksenøya i Sør-Orknøyene. Den ble først kartlagt og fikk navnet «Holmen Graa» på et kart av den den norske hvalfangeren Petter Sørlle, som kartla øyen i fart da han seilte forbi Sør-Orknøyane i 1912–13. Den angliserte formen av navnet dukket opp på kart laget av mannskapet på RSS «Discovery II» under Discovery Investigations som kartla øyene i 1933.
Nival Interactive

Nival Interactive er et russisk produksjonsselskap hovedsakelig basert i Moskva som utvikler og utgir videospill. Det ble grunnlagt i 1996 av Sergei Orlovski.
Izaak Walton

Biografi

Walton ble født ved Stafford; i dåpsregisteret ble farens navn oppgitt som Gervase. Faren var vertshusholder og eide et gjestgiveri, men døde før Izaak var tre år gammel. Moren giftet seg deretter med en annen vertshusholder.
Han bosatte seg i London hvor han begynte som jernvarehandler i en liten butikk i Thomas Greshams Royal Burse or Exchange i Cornhill. I 1614 hadde han en butikk i Fleet Street, to dører vest for Chancery Lane i sognet til kirken St Dunstan-in-the-West. På omtrent denne tiden ble venn med poeten John Donne, den gang sogneprest i sognekirken. 
Waltons første hustru var Rachel Floud (gift desember 1626), en slektning av erkebiskop Thomas Cranmer. Hun døde i 1640, og han giftet seg snart på nytt med Anne Ken – den pastorale Kenna i The Angler's Wish, stesøster av presten Thomas Ken, senere biskop av Bath og Wells.
Etter rojalistenes nederlag i slaget ved Marston Moor trakk Walton seg tilbake fra sine forretninger. Han slo seg ned i nærheten av sitt fødested i Stafford hvor han hadde kjøpt noe land. Ved 1650 bodde han på nytt i Clerkenwell. Den første utgaven av hans berømte bok The Compleat Angler ble utgitt i 1653. Hans andre hustru døde i 1662 og ble gravlagt i Worcester-katedralen hvor det er et monument til hennes minne. En av hans døtre giftet seg med dr. Hawkins, en prebende (en form for pastorat) av Winchester.

Sportsfiske

De siste førti år av sitt lang liv synes ha vært tilbrakt med fullendt fritid og å besøke framstående geistlige og andre som også likte sportsfiske, sette sammen biografier av beslektete åndsmennesker, foruten å samle litt her og litt der for å øke sin berømte avhandling. Etter 1662 fant han et hjem ved Farnham Castle sammen med George Morley, biskop av Winchester, som han dedikerte sine verk til, Livet til George Herbert og Livet til Richard Hooker, og fra tid til annen besøkte han Charles Cotton ved dennes fiskerhus ved elven Dove i sentrale England. Han døde i sin datters hus i Winchester, og ble gravlagt i katedralen der. Det er karakteristisk av hans vennlige natur at han etterlot sin eiendom ved Shallowford til nytte for de fattige i sin hjemby.
SuperH

SuperH, også kalt SH, er en 32-biter RISC-arkitektur som er utviklet av Hitatchi og som produseres av Renesas, og som ble lansert tidlig på 1990-tallet. Den er implementert av mikrokontrollere og mikroprosessorer for innebygde systemer.
I 2014 utløpte mange av de opprinnelige patenter for SuperH-arkitekturen og den ble derfor implementert på nytt som åpen maskinvare under benevnelsen j-core.
Franck Ribéry

Karriere

Franck Ribery startet sin proffkarriere i den franske klubben US Boulogne. I tidsperioden 2001-2007 spilte han for hele seks klubber: US Boulogne, Olympique Alès, Stade Brestois FC Metz, Galatasaray og Olympique Marseille. Før han i 2007 gikk til Bayern München for 17 millioner pund.
I Bayern München ble han raskt en av de største stjernene på laget og ble linket til lag som Manchester United med flere, men han valgte å bli i Bayern München.
Toshihiro Yahata

Karriere

Toshihiro Yahata startet sin profesjonelle karriere i Kashima Antlers i 1999. Han har også spilt for Vegalta Sendai, Mito HollyHock og Matsumoto Yamaga FC.
Tuichi

Tuichi er ei elv i Amazonasbekkenet i Madidi nasjonalpark nord i Bolivia. Den renner gjennom Amazonasregnskogen og flyter sammen med Benielva sør for Rurrenabaque.
Ivar Olavsson

Ivar Olavsson var en norsk geistlig og en av Håkon V Magnussons fremste rådgivere tidlig på 1300-tallet. Han nevnes tidligst som kongens sendemann til de svenske hertugene Erik og Valdemar i 1307 og var da kannik og medlem av domkapittelet i Bergen. I 1308 ble han utnevnt av Håkon til kansler for det mindre segl (sekretet), var fra samme tidspunkt medlem av kongens råd og var fullmektig for kongen på viktige sendeferder til den danske kongen i 1308 og 1311 og til den skotske kongen 1312–1313. I 1314 ble Ivar utnevnt til Norges rikes kansler og samtidig til prost og formann for prestekollegiet ved Mariakirken i Oslo, som etterfølger etter Åke kansler. Samme år bestemte Håkon at kanslervervet skulle være knyttet til prostevervet ved Mariakirken «til evig tid». Ivar var etter alt å dømme kong Håkons viktigste rådgiver i resten av hans regjeringstid. På kongens dødsleie på Tunsberghus i 1319 var Ivar den første av de åtte herrene, etter alt å dømme fremtidige formyndere, som avla ed på å opprettholde kongens bestemmelser om riksstyret. Det ble fastsatt at kansleren skulle lede riksrådet som skulle styre landet under en umyndig tronarving. Ivar er nevnt først blant de herrene etter kongens død samme år sluttet avtale om kongefellesskap med Sverige og beseglet avtalen med riksrådets segl. Endel kan tyde på at Ivar Olavsson ble skjøvet til side etter Håkons død av kretsen rundt hertuginne Ingebjørg, selv om han ikke nødvendigvis ble avsatt som kansler.
Ivars fødsels- og dødsår er ikke kjent. Som kannik hadde han sannsynligvis universitetsstudier i utlandet bak seg.
Jernbanetorvet (Gjøvik)

Jernbanetorvet er en plass/et parkanlegg i Gjøvik sentrum, like vest for Gjøvik Jernbanestasjon, mellom Jernbanegata, Strandgata og Jernbanesvingen. Hovedbanestasjonen i Gjøvik har adresse Jernbanetorget 3. Gjøvik Stasjon lå tidligere ved Skibladner-kaia og Gjøvik brygge.
Trysil-forlaget

Trysil-forlaget er et norsk bokforlag i Søre Trysil. Forlaget ble etablert i 1993 som familieforetak i regi av journalist og forfatter Thorbjørn Bakken.
Det er spesielt lokale krefter og tema som utgis på Trysil-forlaget. Noen av forfatterne som har utgitt her er Dagfinn Grønoset, Merete Wiger, Velaug Eidem Løvaas og Thorbjørn Bakken. I 2004 overtok de Solørforlaget. Forlaget utga i 2005 en biografi om Vidar Sandbeck, skrevet av forlagssjefen.
Basketball under Panamerikanske leker 2015

Basketball under Panamerikanske leker 2015. Basketball var en av sportene under de Panamerikanske leker 2015 i Toronto i Canada. Turneringen ble avviklet 16. til 25. juli 2015. Det var i to turneringer, en for menn og en for damer. Ni nasjoner var representert med tilsammen 191 deltakere fordelt på åtte herrelag og åtte damelag.
Verdensutstillingen i Paris (1867)

Verdensutstillingen i Paris i 1867, (Exposition Universelle) var en verdensutstilling som ble avholdt på Marsmarken i Paris fra 1. april til 31. oktober 1867. 
50 226 utstillere fra flere land deltok og utstillingen ble besøkt av mer enn 9 millioner mennesker.

Norsk deltakelse

Verdensutstillingen i Paris i 1867 var den første hvor vertskapet stilte nasjonale paviljonger til disposisjon for deltakerne. Det var egne hus i parken hvor man kunne vise nasjonal folkekultur. Norge deltok i utstillingen med et stabbur. Norge var på dette tidspunktet i union med Sverige og hadde ikke egen utenrikspolitikk. Det ble derfor viktig for kultur og næringsliv å vise seg frem i utlandet.
Qiaodong (Shijiazhuang)

Qiaodong (kinesisk: 桥东区; pinyin: Qiáodōng Qū) er et byfylke i byprefekturet Shijiazhuang i provinsen Hebei i Folkerepublikken Kina. Det har et areal på 43,07 km² og teller 320.000 innbyggere (2003).
James Hansen

Utdanning og tidlig forskning

Hansen studerte ved University of Iowa, med opphold ved universitetene i Kyoto og Tokyo. I 1965 tok han mastergraden i astronomi, og i 1967 blei han Ph.D. i fysikk. 
Hansen var først interessert i astronomi, og han studerte blant annet Venus og dens atmosfære. Et sentralt spørsmål var årsaken til planetens høye overflatetemperatur, og Hansen knytta dette til begreper som drivhuseffekt og klimagasser. Sammen med andre forskere studerte han tykkelse og sammensetning av skylaget rundt Venus, et arbeid som blei godt hjulpet av at romsonden Pioneer Venus nådde planeten i 1978.
Disse arbeidene førte etter hvert over til studier av jordas atmosfære og klima.

Klimaspørsmålet

I 1988 presenterte Hansen sine resultater for Kongressen, og han påpekte at menneskeskapte klimaendringer nå utgjorde en trussel. Dette regnes av mange som startskuddet for dagens klimadebatt.
Hansen fortsatte med forskning på feltet, men valgte på 90-tallet å holde seg i bakgrunnen i den offentlig debatten.  Han har seinere igjen blitt aktiv klimapolitisk, og i 2005 og 2006 beskyldte han NASAs administrasjon og Det hvite hus for forsøk på å påvirke hans offentlige uttalelser om årsakene til klimaendringene, og for å redigere klimarelaterte pressemeldinger for å få global oppvarming til å se mindre truende ut.

Kvote- og avgiftssystemer

I tillegg til å presentere resultater av forskninga si, har James Hansen vært opptatt av å skissere praktisk-politiske muligheter til å redusere klimatrusselen.
James Hansen mener at Kyoto-avtalens kvotesystem («cap and trade») er ineffektivt og at det ikke vil kunne hindre at CO₂-nivået vokser, og at global oppvarming med stor grad av sikkerhet vil føre oss gjennom flere «tipping points» med dramatiske konsekvenser for menneskeheten allerede i dette århundret. Han mener systemet inviterer til «a lot of trade and only little cap». 
Som et alternativ sier Hansen at karbonkilden må skattlegges («carbon must be taxed as close to the source as possible»). Et passende skattenivå, for eksempel 100 US-dollar per tonn CO₂, kan gi et tilstrekkelig insitament til å ta i bruk karbonnøytrale energikilder, slik at karbonreservene i form av kull og olje kan bli liggende i bakken.
Milan (Ohio)

Thomas Alva Edison

Milan er kjent som fødestedet til oppfinneren Thomas Edison. Han bodde der til han var syv år gammel. Huset han bodde i er i dag omgjort til museum.
Bryting under de britiske imperielekene 1938

Bryting under de britiske imperielekene 1938. Bryting var en av flere sporter i de tredje britiske imperielekene som ble arrangert i Sydney i Australia 5 til 12. februar 1938. Det var sju vektklasser, kun for menn. Australia ble beste nasjon med fem gullmedaljer foran Canada og England med en hver.